สวิงสาวไทยฮ๊อต! ดาหน้าเก็บสโตรกยึดพื้นที่ท็อป-3 ศึก “ฮอนด้า แอลพีจีเอ” ที่พัทยา
เกาะติดผลสวิงสาวไทย วันที่ 2 ศึก “ฮอนด้า แอลพีจีเอ” ที่พัทยา เก็บสโตรกยึดพื้นที่ท็อป-3
เกาะติดผลสวิงสาวไทย วันที่ 2 ศึก “ฮอนด้า แอลพีจีเอ” ที่พัทยา เก็บสโตรกยึดพื้นที่ท็อป-3
7 พ.ค. 2564

ผู้สื่อข่าวรายงานว่า การแข่งขันกอล์ฟรายการ “ฮอนด้า แอลพีจีเอ ไทยแลนด์ 2021” ซึ่งเป็นการแข่งขันกอล์ฟสตรีแอลพีจีเอรายการเดียวในไทย แข่งขันระหว่างวันที่ 6 – 9 พฤษภาคม 2564 ที่สนามสยามคันทรีคลับ พัทยา โอลด์คอร์ส จ.ชลบุรี โดยมีโปรกอล์ฟสาวระดับโลกรวม 72 คนพร้อมร่วมประชันวงสวิงชิงเงินรางวัลรวม 50 ล้านบาท และลุ้นรางวัลพิเศษ รถยนต์ ฮอนด้า แอคคอร์ด ไฮบริด รุ่น HYBRID TECH มูลค่า 1,799,000 บาท
ทั้งนี้ การแข่งขันในวันที่ 2 (7 พ.ค.2564) ซึ่งอยู่ระหว่างการแข่งขัน ล่าสุด ณ เวลา 13.00 น. ปรากฏว่าโปรสาวชาวไทย ถือว่าทำได้อย่างยอดเยี่ยม “โปรเหมียว” แพตตี้ ธวัชธนกิจ นักกอล์ฟไทยมือ 12 ของโลก วัย 21 ปี เจ้าของแชมป์เมเจอร์ เอเอ็นเอ อินสไปเรชั่น 2021 ช่วง 9 หลุมแรก สกอร์ 12 อันเดอร์พาร์ ขึ้นเป็นผู้นำอันดับ 1
ขณะเดียวกัน “โปรจีน” อาฒยา ฐิติกุล ช่วง 9 หลุมแรก สกอร์ 11 อันเดอร์พาร์ ขึ้นเป็นอันดับที่ 2
ด้าน “โปรเม” เอรียา จุฑานุกาล อดีตโปรมือ 1 ของโลก เจ้าของ 2 แชมป์เมเจอร์ ช่วง 10 หลุมแรก สกอร์ 9 อันเดอร์พาร์ ขึ้นเป็นอันดับ 3 ร่วมโปรกอล์ฟจากเกาหลีใต้ และนิวซีแลนด์

ทั้งนี้สามารถติดตามเชียร์โปรสาวไทยได้จากการชมการถ่ายทอดสด ผ่านทางพีพีทีวี เอชดี ช่อง 36 หรือเว็บไซต์ www.pptvhd36.com หรือแอปพลิเคชัน PPTVHD36 จนถึง 15.00 น. หรือติดตามผลได้ทาง https://hondalpgathailand.com/live-score
